wickkiey/tamil-wikipedia-markdown huggingface dataset:
# 2009 மங்களூர் குடிமனைத் தாக்குதல்

24 ஜனவரி 2009 அன்று, ஸ்ரீ ராம் சேனா இந்தியாவின் மங்களூருவில் உள்ள ஒரு மதுக்கடையில் இளம் பெண்கள் மற்றும் ஆண்கள் குழு மீது தாக்குதல் நடத்தியது. ஸ்ரீ ராம சேனா அமைப்பின் 40 ஆர்வலர்கள் குழு மதுக்கடையில் நுழைந்தது "*அம்னீசியா* - ஓய்வறையில்" நுழைந்து பாரம்பரிய இந்திய விழுமியங்களை மீறுவதாகக் கூறி, இளம் பெண்கள் மற்றும் ஆண்களின் ஒரு குழுவைத் தாக்கினர். இரண்டு பெண்கள் மருத்துவமனையில் சேர்க்கப்பட்டனர். இந்த சம்பவத்தின் நிகழ்படம் யூடியூப்பில் அதிகம் பார்க்கப்பட்ட துணுக்குகளில் ஒன்றாக மாறியுள்ளது, இருப்பினும் 'அறிவிக்கப்படாத' இந்த தாக்குதலைப் படம் எடுத்த தொலைக்காட்சி குழுவினர் எவ்வாறு தயாராக இதற்குத் தயாராக இருந்தார்கள் என்பது தெரியவில்லை.  

மங்களூரில் பரபரப்பாக இயங்கக்கூடிய பால்மாட்டா பகுதியில் உள்ள *வுட்ஸைடில் உணவகத்தில்* உள்ள அம்னீசியா மதுக்கடையில் உள்ள ஊழியர்களின் அறிக்கையின்படி, சனிக்கிழமை மாலை 4:30 மணிக்கு உண்மையான தாக்குதல் நடைபெறுவதற்கு ஒரு மணி நேரத்திற்கு முன்பு இரண்டு ஆண்கள் உணவகத்தின் வரவேற்பறையினை அணுகியதாகக் கூறப்படுகிறது. மேலும் அப்போது அவர்கள் வளாகத்தை ஆய்வு செய்ததாகவும் கூறப்படுகிறது. .  

"இதைச் செய்தவர் யாராக இருந்தாலும் அவர்கள் ஒரு நல்ல வேலையைச் செய்திருக்கிறார்கள். பெண்கள் மதுக்கடைகளுக்கு செல்வதை ஏற்க முடியாது. எனவே, சேனா உறுப்பினர்கள் என்ன செய்தாலும் அது சரிதான். மாநிலத்தில் உள்ள பிஜேபி அரசாங்கத்தை கேவலப்படுத்த இந்த சிறிய சம்பவத்தை நீங்கள் முன்னிலைப்படுத்துகிறீர்கள் "என்று நிறுவனர் பிரமோத் முத்தாலிக் கூறினார்.  

## பொதுமக்களது எதிர்வினை
பழமைவாத மற்றும் வலதுசாரி செயல்பாட்டின் குறிப்பிடத்தக்க நிகழ்வுகளுக்கு பதிலளிக்கும் வகையில் *பிங்க் சத்தி பிரச்சாரம், எனும்* வன்முறையற்ற எதிர்ப்பு இயக்கம் இந்தியாவில் தொடங்கப்பட்டது*.* குறிப்பாக பிரமோத் முத்தாலிக்கின் அச்சுறுத்தலுக்கு எதிரான போராட்டமாக இந்த பிரச்சாரம் உருவாக்கப்பட்டது.  

## எதிர்வினைகள்
ஸ்ரீ ராம் சேனா தலைவர் பிரமோத் முத்தாலிக் பின்னர், மங்களூரு மதுக்கடை மீதான தாக்குதலுக்கு மன்னிப்பு கோரினார். மேலும், வலதுசாரி குழு செயல்பட்ட விதம் "தவறு" என்று கூறினார், ஆனால் அது "எங்கள் தாய்மார்களையும் மகள்களையும் காப்பாற்றுவதற்காக" நடைபெற்றது என்றும் வலியுறுத்தினார். பின்னர் அவர் கர்நாடக காவல்துறையினரால் இந்திய தண்டனைச் சட்டம் பிரிவு 153 ன் கீழ் கைது செய்யப்பட்டார்.  

ஜனதா தள (மதச்சார்பற்ற) தலைவரும் இந்தியாவின் முன்னாள் பிரதமருமான எச்டி தேவகவுடா 26 ஜனவரி 2009 அன்று கர்நாடக முதல்வர் பிஎஸ் எடியூரப்பா கர்நாடக மாக்களை *தலிபானியாக்கியதற்கு* காரணம் என்று குற்றம் சாட்டினார்  

மங்களூரு மேயர், மகளிர் மற்றும் குழந்தைகள் மேம்பாட்டுத் துறை அமைச்சர் ரேணுகா சவுத்ரி, மங்களூரின் தலிபானிசேசன் பற்றிய குறிப்பிற்காக முதல் தகவல் அறிக்கையினை பதிவு செய்தார்.  

## தேசிய மகளிர் ஆணைய சர்ச்சை
மதுக்கடையில் பெண்கள் மீதான தாக்குதல் குறித்து விசாரிக்க தேசிய பெண்கள் ஆணையம் (NCW) மூன்று பேர் கொண்ட குழுவை அமைத்தது.
# மோனிரா ரகுமான்


**மோனிரா ரகுமான்** (*Monira Rahman*) என்பவர் வங்காளதேசத்தினைச் சார்ந்த மனித உரிமை ஆர்வலர் ஆவர். இவர் 1965ல் கிழக்கு பாக்கித்தானில் (இன்றைய வங்காளதேசம்) ஜெசோரில் பிறந்தார். இவரது இயக்கத்தால், வங்காளதேசத்தில் பெண்கள் மீதான அமிலத் தாக்குதல் மற்றும் பெட்ரோல் தாக்குதல்கள் 40 மடங்கு குறைந்துள்ளது. இவர் சட்டங்களைத் திருத்தி மாற்றியமைக்கக் காரணமாக இருந்தார். இவர் தலைநகரிலிருந்து தொலைதூர பகுதிகளில் உள்ள பாதிக்கப்பட்டவர்களுக்கும் உடனடி உதவி கிடைப்பதை உறுதி செய்ததுடன் உளவியல் தொடர்பான மற்றும் பிற பின்தொடர்தல் சேவைகளையும் உருவாக்கியுள்ளார். ரகுமானின் தைரியமான செயல்பாட்டிற்காக 2006ஆம் ஆண்டு பன்னாட்டு மன்னிப்பு அவையின் மனித உரிமை பாதுகாவலர் விருதைப் பெற்றார். இவர் அமிலப் பாதிப்பிலிருந்து உயிர்பிழைத்தோர் அமைப்பினை நிறுவினார். இதற்காக மருத்துவர் ஜான் மோரிசனுடன் பணிபுரிந்தார். இந்த அவையில் 2002 முதல் 2013 வரை நிர்வாக இயக்குநராகப் பணியாற்றினார். ரகுமானுக்கு 2011-ல் உலக குழந்தைகள் பரிசு வழங்கப்பட்டது. வங்காளதேசத்தில் அமில மற்றும் பெட்ரோல் வன்முறைக்கு முற்றுப்புள்ளி வைக்கும் துணிச்சலான போராட்டத்திற்காக இந்த விருது வழங்கப்பட்டது. ரகுமான் 2012இல் பொதுநலவாயத் தொழில்முறை அமைப்பின் உறுப்பினராகவும், 2013இல் அசோகா உறுப்பினராகவும் ஆனார்.  

## ஆரம்ப கால வாழ்க்கை
ரகுமான் குடும்பத்தில் இவருடன் பிறந்தவர்கள் ஆறு பேர். இவர்களில் இளையவர் ரகுமான் ஆவார். வங்காளதேச விடுதலைப் போரின் போது (1971), இவருடைய குடும்பம் தப்பி ஓட வேண்டியிருந்தது. இவருடைய தந்தை இறந்துவிட்ட நிலையில், இவருடைய அம்மா ஆறு குழந்தைகளை வளர்க்க வேண்டிய நிலை வந்தது. இந்த பரிதாபகரமான நிலை ரகுமானின் மீது தாக்கத்தை ஏற்படுத்தியது. எனவே ரகுமான் மிகவும் சுதந்திரமாக வாழக்கூடிய நிலைக்குக் கட்டாயப்படுத்தப்பட்டார். இவர் தற்போது மனநல முதலுதவி வங்காளதேசத்தில் நாட்டின் முன்னணி செயல்பாட்டாளராகவும், வங்காளதேச நல்வாழ்வுக்கான புதுமையின் நிர்வாக நிறுவன இயக்குநராகவும் பணியாற்றி வருகிறார்.  

## கவுரவங்கள் மற்றும் விருதுகள்

ரகுமான், மனித உரிமைகள் பாதுகாவலர் (மார்ச் 2006) என்ற விருதினை பன்னாட்டு மன்னிப்பு சபையிடமிருந்து பெற்றுக்கொண்டார். பெண்களுக்கான ஆரோக்கியம் மற்றும் கண்ணியத்திற்கான பன்னாட்டு விருதினை (அக்டோபர் 2009) - அமெரிக்க ஐக்கிய மக்கட்தொகை நிதி-அமெரிக்கர்கள் அமைப்பிடமிருந்து பெற்றார். உலக குழந்தைகள் பரிசு கவுரவ விருதினை ஏப்ரல் 2011இல் இவருக்குச் சுவீடனில் உள்ள உலக குழந்தைகள் பரிசு அறக்கட்டளை அமைப்பு வழங்கியது. பொதுநலவாயத் தொழில்முறை அமைப்பின் உறுப்பினராக அக்டோபர் 2012 முதல் பொதுநலவாயத் உதவித்தொகை பெற்றார். மேலும் அசோகா நிதியுதவியினையும் (பிப்ரவரி 2015) பொதுமக்களுக்கான சேவைக்காகப் பெற்றார்.
# ந,ந,ஈ,தி மாணவர் இயக்கம்

**நங்கை, நம்பி, ஈரர், திருனர் மாணவர் இயக்கத்தின்** **தோற்றம்** (LGBT student movement ) அமெரிக்காவில் 20 ஆம் நூற்றாண்டின் நடுப்பகுதியில் இருந்து பிற சில இயக்கங்களின் நடவடிக்கைகளுக்கும் தொடர்பிருக்கலாம் எனக் கருதப்படுகிறது. குடிசார்உரிமைகள் இயக்கம் மற்றும் இரண்டாம்-அலை பெண்ணிய இயக்கம் அமெரிக்காவில் உள்ள மற்ற சிறுபான்மை குழுக்களுக்கு சம உரிமையை பெற்றுத் தருவதனை முதன்மை நோக்கமாகக் கொண்டு செயல்பட்டுக் கொண்டிருக்கிறது. *ஸ்டோன்வால்* கலவரத்திற்கு சில வருடங்களுக்கு முன்பு இந்த மாணவர் இயக்கம் தொடங்கியிருந்தாலும், இந்த கலவரம் அமெரிக்காவில் அதிக நடவடிக்கை எடுப்பதற்கு உதவியது. இருந்த போதிலும், இந்த ஓரின சேர்க்கை மாணவர் அமைப்புகளின் செயல்பாடானது ந,ந,ஈ,தி வரலாற்றாசிரியர்களிடமிருந்து குறைந்த கவனத்தையே பெற்றது. மேலும், இந்தப் போராட்டத்தின் விளைவாகவே இந்த இயக்கம் உருவாக்கப்பட்டது என்பதும் இதற்கான ஒரு காரணமாக அமைந்தது. மற்ற வரலாற்றாசிரியர்கள் இந்த குழுவானது அடிப்படை நங்கை, நம்பி, ஈரர், திருனர் இயக்கங்களின் சில அடிப்படை கொள்கைகளுடன் முரண்படுகிறது. இருந்தபோதிலும் இந்த இயக்கங்களுக்கு அதிக முக்கியத்துவம் கொடுக்கப்படுவதாக அவர்கள் கருதினர். எயிட்சு ஆராய்ச்சிக்கு அதிக நிதி ஒதுக்குதல், ஒரே பாலின திருமணத்தை சட்டப்பூர்வமாக்குதல், நங்கை, நம்பி, ஈரர், திருனர் ஆகியோர்களை கொடுமைப்படுத்துதல் மற்றும் தற்கொலையைத் தடுத்தல் ஆகியன முக்கிய நோக்கங்களாகும். நங்கை, நம்பி, ஈரர், திருனர் மாணவர் அமைப்புகள் இன்று அடிப்படை கொள்கைகள் பற்றிய புரிதலை மேம்படுத்த ஆராய்ச்சியில் ஈடுபடத் தொடங்கியுள்ளன. வெற்றிகரமான அணுகுமுறைகளை அடையாளம் காணவும் வேறுபடுத்தவும் வரலாற்று ஆராய்ச்சிகளை ஆதாரமாகப் பயன்படுத்துதல்.  

## ஆஸ்திரேலியா
ஆஸ்திரேலியாவில் உள்ள பல கல்லூரிகளில் மாணவர் சங்கம் உள்ளது, இது நங்கை, நம்பி, ஈரர், திருனர் மாணவர் செயல்பாட்டை நிதி ரீதியாகவும் வேறு விதங்களிலும் ஆதரிக்க உதவுகிறது. பெரும்பாலும் இவர்களுக்கு பாதுகாப்பினை வழங்குதல் மற்றும் ந,ந,ஈ,தி அதிகாரிகள் மாணவர் சங்கக் கொள்கையினை உருவாக்குதல் .ந,ந,ஈ,தி மாணவர் ஆர்வலர்கள், ஒருபால திருமணம் போன்ற அவர்கள் சமூகத்திற்கு முக்கியமானதாக கருதும் ஆஸ்திரேலியாவில் உள்ள பிரச்சனைகளைப் பரப்புவதற்கு ஊடகங்களைப் பயன்படுத்துகின்றனர். இதன் மூலம் ஆஸ்திரேலியாவின் கல்லூரிகள் மற்றும் பல்கலைக்கழகங்களில் உள்ள ந,ந,ஈ,தி மாணவர்கள் தங்கள் வளாகங்களில் நல்ல புரிதல்களைக் கொண்டுள்ளனர் என்றும் மாணவர்கள் தங்கள் நாட்டில் ஒரே பாலின திருமணத்தை சட்டப்பூர்வமாக்க இந்த இந்தப் பயன்படுத்துகின்றனர் என்பதும் புலனாகிறது.  

## இந்தியா
இந்தியாவில் உள்ள பல பள்ளிகள் மற்றும் கல்லூரிகளில் ந,ந,ஈ,தி ஆதரவு குழுக்கள் உள்ளன, அவை ந,ந,ஈ,தி இளைஞர்களுக்கு தேவையான அனைத்து வகையான ஆதரகளையும் வழங்குகின்றன. மேலும் இந்தக் குழுக்களானது ந,ந,ஈ,தி பற்றிய விழிப்புணர்வுகளையும் வழங்குகிறது. பள்ளிகள் மற்றும் கல்லூரி மாணவர்கள் , சமூக ஊடகங்கள் மூலம் இந்த செயல்பாட்டில் தீவிரமாக பங்கேற்று வருகின்றனர். இந்த ஆதரவு குழுக்கள் ந,ந,ஈ,தி சமூகங்களை கொடுமைப்படுத்துதல் மற்றும் சமூக பாகுபாடுகளை ஒழிப்பது ஓரின சேர்க்கை திருமணத்தை சட்டப்பூர்வமாக்குதல், இந்திய ஆயுதப்படைகளில் ந,ந,ஈ,தி மக்கள் சேவை செய்தல் போன்றவற்றையும் நோக்கமாகக் கொண்டுள்ளன .  

## மெக்சிகோ
2004 ஆம் ஆண்டில், மெக்ஸிக்கோ நகரம், மெக்ஸிக்கோவில் உள்ள ஒரு தனியார் அமெரிக்க பள்ளி ஓரின ஆதரவு இயக்கத்தினை உருவாக்கியது.  

## இவற்றையும் காண்க

- 
- நங்கை, நம்பி, ஈரர், திருனர் தொடர்பாக சுதந்திரவாத பார்வைகள்
# ரோயா ரகுமானி



**ரோயா ரக்மானி** (*Roya Rahmani*) (பிறப்பு மே 1978) ஆப்கானித்தான் இராசதந்திரி ஆவார். இவர் அமெரிக்காவிற்கான ஆப்கானித்தானின் முதல் பெண் தூதராகவும், மெக்சிக்கோ, அர்ஜென்டினா, கொலம்பியா மற்றும் டொமினிக்கன் குடியரசின் குடியுரிமை இல்லாத தூதராகவும் திசம்பர் 2018 முதல் சூலை 2021 வரை பணியாற்றியுள்ளார். 2016 முதல் 2018 வரை, இவர் இந்தோனேசியாவுக்கான ஆப்கானித்தானின் முதல் பெண் தூதராகவும் , தென்கிழக்கு ஆசிய நாடுகளின் சங்கத்தின் முதல் தூதராகவும், சிங்கப்பூருக்கான குடியுரிமை இல்லாத தூதராகவும் பணியாற்றினார். 2003 இல் மக்கில் பல்கலைக்கழகத்தில் மென்பொருள் பொறியியலில் இளங்கலைப் பட்டமும், 2009 இல் கொலம்பியா பல்கலைக்கழகத்தில் பொது நிர்வாகம் மற்றும் சர்வதேச சட்டத்தில் 1993இல், இவரது குடும்பம் பாக்கித்தானுக்கு தப்பிச் சென்றது. இவள் நினைவுகூர்கிறார் "90களில் தொடங்கி, பஞ்சமும் வறட்சியும் இருந்தது. 1992-96 உள்நாட்டுப் போரின்போது, நாங்கள் உண்மையில் எங்கள் வீடுகளை விட்டு வெளியேற்றப்பட்டோம். இது எங்கள் வாழ்க்கையின் கடைசி இரவு என்று நினைத்து, எங்கள் குடும்பம் ஒருவரையொருவர் கட்டிப்பிடித்ததை நான் நினைவில் கொள்கிறேன்.  

## சொந்த வாழ்க்கை
இவருக்கு திருமணமாகி 2014இல் ஒரு மகள் பிறந்தார். ஆனாலும், தாரி, பஷ்தூ ஆங்கிலம் ஆகியவற்றை சரளமாகப் பேசுகிறார். உருது மற்றும் பிரெஞ்சு மொழி பற்றிய அடிப்படை புரிதலையும் கொண்டவர்.
# நளினி ஜமீலா


**நளினி ஜமீலா** (*Nalini Jameela*) என்பவர் (பிறப்பு 18 ஆகஸ்ட் 1954) இந்திய அளவில் அதிகம் விற்பனையாகும் புத்தகங்களின் எழுத்தாளர், பாலியல் தொழிலாளர் நல ஆர்வலர் மற்றும் கேரளாவின் திருச்சூரைச் சேர்ந்த முன்னாள் பால்வினைத் தொழிலாளி ஆவார். *இவர் ஒரு பாலியல் தொழிலாளியின் சுயசரிதை* (2005) மற்றும் *ஒரு பாலியல் தொழிலாளியின் காதல் சந்திப்புகள்* (2018) ஆகிய புத்தகங்களின் ஆசிரியர் ஆவார். இவர் *கேரள பாலியல் தொழிலாளர்கள் பேரவை* ஒருங்கிணைப்பாளராகவும் உள்ளார். இவர் அரசு சாரா அமைப்புகள் பலவற்றில் உறுப்பினராகவும் உள்ளார்.  

## வாழ்க்கை
நளினி ஜமீலா 18 ஆகஸ்ட் 1954 அன்று இந்தியாவின் திருச்சூரில் உள்ள கல்லூர் கிராமத்தில் பிறந்தார்.  

இவர் தனது ஏழாவது வயதில் 3ஆம் வகுப்புக்குப் பிறகு பள்ளிப் படிப்பை நிறுத்தி வெளியேறினார்.  

விவசாயத் தொழிலாளியான ஜமீலாவின் 24 வயதில் இவருடைய கணவர் புற்றுநோய் காரணமாக இறந்துபோனார். இதனால் இவரது இரண்டு இளம் குழந்தைகளை வளர்க்க வாழ்வாதாரம் இல்லாமல் போனது. இச்சூழலில் பாலியல் தொழிலாளியான ரோச்சேரியின் அறிமுகம் இவருக்குக் கிடைத்தது.  

ஜமீலா, அரசு சாரா அமைப்புகள் ஐந்தில் உறுப்பினராக உள்ளார்.  

## பணிகள்

### பாலியல் தொழிலாளியின் சுயசரிதை
2005ஆம் ஆண்டில் ஜமீலா சுயசரிதை புத்தகமான *ஒரு இலிமிககாதொழிலியூதே ஆத்மகாதா* (ஒரு பாலியல் தொழிலாளியின் சுயசரிதை) பாலியல் தொழிலாளி ஆர்வலர் ஐ. கோபிநாத்தின் உதவியுடன் எழுதினார். மலையாளத்தில் எழுதப்பட்ட இந்த புத்தகம் 2007இல் ஜெ. தேவிகாவால் ஆங்கிலத்தில் மொழிபெயர்க்கப்பட்டது. பின்னர், அடுத்த ஆண்டில் பிரஞ்சு மொழியில் சோஃபி பாஸ்டைட்-ஃபோல்ட்ஸ் மொழிபெயர்க்கப்பட்டது. இந்த புத்தகம் சமூகத்தில் மாற்றங்களை உருவாக்கியது. வெளியிடப்பட்டது. இந்த புத்தகம் ரேஷ்மா பரத்வாஜால் ஆங்கிலத்தில் மொழி பெயர்க்கப்பட்டது. மேலும் குஜராத்தி, வங்காள மொழி,, தமிழ் எனப் பிற மொழிகளிலும் மொழி பெயர்க்கப்பட்டுள்ளது. இந்தப் புத்தகத்தில் 1970களிலிருந்து 2000 வரை தனது வாடிக்கையாளர்களுடன் ஏற்பட்ட உறவுகள் குறித்த எட்டு கதைகளுடன் தொகுத்து நாவலாக உருவாக்கியுள்ளார்.  

## ஆவணப்படம்
பிரபல திரைப்பட இயக்குநர் சந்தோஷ் சிவனின் தம்பி சஞ்சீவ் சிவன், 2013ல் ஜமீலாவின் வாழ்க்கை குறித்து 28 நிமிட*செக்ஸ், லைஸ் அண்ட் எ புக்* என்ற ஆவணப்படத்தைத் தயாரித்தார். இந்த ஆவணப்படம் ஐக்கிய நாடுகள் வளர்ச்சித் திட்டம் மற்றும் பொதுச் சேவை ஒளிபரப்பு அறக்கட்டளையின் கூட்டு முயற்சியால் உருவாக்கப்பட்டது. இதில் ஜமீலா தோன்றினார்.  

## இதையும் பார்க்கவும்

- பாலியல் தொழிலாளர்களின் உரிமைகள்
- இந்தியாவில் பெண்கள்
# சுக்ரியா கானும்


**சுக்ரியா கானும்** (*Shukriya Khanum*) பாக்கித்தான் நாட்டைச் சேர்ந்த ஒரு விமானியாவார். 1935 ஆம் ஆண்டு இவர் பிறந்தார். 1959 ஆம் ஆண்டு வணிக விமானியாக பணியேற்ற பாக்கித்தான் நாட்டின் முதல் பெண் என்ற சிறப்பைப் பெற்றார். லாகூர் நகரத்திலுள்ள வால்டன் விமான நிலையத்தின் பறக்கும் அகாதமியில் சுக்ரியா பறப்பதற்குத் தேவையான பாடங்களை கற்றுக் கொண்டார்.  

## தொழில்
சுக்ரியா 1959 ஆம் ஆண்டு பட்டம் பெற்ற உடனேயே தனது பறக்கும் உரிமத்தைப் பெற்றார். தேசிய விமான நிறுவனமான பாக்கித்தான் பன்னாட்டு விமான நிலையத்தில் தனது வாழ்க்கையைத் தொடங்கினார். இருப்பினும், அந்த நேரத்தில், பெண்கள் வணிக விமானத்தில் பறக்க பாக்கித்தான் நாட்டு விதிகள் அனுமதிக்கவில்லை, எனவே சுக்ரியா பாக்கித்தான் பன்னாட்டு விமான நிலையத்தில் விமான மன்றத்தில் பறக்கும் பயிற்றுவிப்பாளராக வேலை பெற்றார். அங்கு இவர் புதிய மாணவர்களுக்குப் பறக்க கற்றுக்கொடுத்தார். கராச்சி பறக்கும் மன்றத்தில் சவாரி செய்ய பறக்கும் ஆர்வலர்களையும் சுக்ரியா அழைத்துச் செல்வார்.  

1970 ஆம் ஆண்டுகளின் பிற்பகுதியில், சியா-உல்-அக் ஆட்சிக் காலத்தில் பாக்கித்தானில் இராணுவச் சட்டம் விதிக்கப்பட்டபோது, விதிகள் கடுமையாக இருந்தன மற்றும் பல சட்டங்கள் நடைமுறைப்படுத்தப்பட்டன. அவை ஒரே பகுதியில் ஆண்கள் மற்றும் பெண்கள் பணிபுரியும் கருத்தை எதிர்த்தன. அதனால் சுக்ரியா வானத்தில் பறப்பதற்கு தடை விதிக்கப்பட்டது. சியாவின் விதிகள் ஆண்களும் பெண்களும் ஒன்றாக பறப்பதையும் எதிர்த்தன. சுக்ரியா பின்னர் தரைதளத்தில் மட்டும் விமான பயிற்றுவிப்பாளரின் வேலைக்கு மட்டுப்படுத்தப்பட்டார். இவரது தொழில் வாழ்க்கையில், சுக்ரியாவால் விமானியாக பணியாற்ற முடியவில்லை.  

பாலின கட்டுப்பாடுகள் இல்லாமல் பாக்கித்தானில் பறந்த முதல் பெண் வணிக விமானி, ரபியா என்பவராவார். அவர் சுக்ரியாவுக்கு முப்பது ஆண்டுகளுக்குப் பிறகே உரிமம் பெற்றார். 2005 ஆம் ஆண்டில் வணிகரீதியான திட்டமிடப்பட்ட விமானத்தின் முதல் பெண் பாக்கித்தான் விமானத் தலைவராக ராபியா பறந்தார். மேலும் 2006 ஆம் ஆண்டு ராபியா முதல் பாக்கித்தானின் அனைத்து பெண்கள் குழு விமானத்தையும் பறக்கவிட்டார். 1989 ஆம் ஆண்டில் ராபியா சுக்ரியாவை கராச்சியில் சந்தித்தார். சுக்ரியா அவரைப் பார்த்து மகிழ்ச்சியடைந்தார் மற்றும் அவரது சொந்த வார்த்தைகளில் "தொழில்முறைக்கு கவனம் செலுத்துங்கள், நீங்கள் ஒரு பெண் என்பதால் நீங்கள் அதை செய்ய முடியாது என்று யாரும் நினைக்க வேண்டாம்" என்று அறிவுரை கூறினார்.  

## இறப்பு
பல வருடங்களாக போராடி வந்த சுக்ரியா கல்லீரல் புற்றுநோய் காரணமாக 14 மே 2017 அன்று தனது 82 ஆவது வயதில் இறந்தார். லாகூரில் உள்ள சௌகத் கானும் மருத்துவமனையில் சிகிச்சையின்போது சுக்ரியாவுக்கு இறப்பு நிகழ்ந்தது.
# மேரி ராய்

**மேரி ராய்** (*Mary Roy*) என்பவர் இந்தியக் கல்வியாளர் மற்றும் பெண்கள் உரிமை ஆர்வலர் ஆவார். இவர்இந்திய உச்சநீதிமன்றத்தில் கேரள சிரிய கிறித்தவ சமூகத்தின் பரம்பரை சட்டத்திற்கு எதிராக 1986இல் வழக்கு தொடர்ந்து கிடைத்த வெற்றியின் மூலம் அறியப்படுகிறார். இந்தத் தீர்ப்பு சிரிய கிறித்தவப் பெண்களுக்கு அவர்களின் ஆண் உடன்பிறப்புகளுடன் அவர்களின் மூதாதையர் சொத்தில் சம உரிமைகளை உறுதி செய்தது. இதுவரை, சிரிய கிறிஸ்தவ சமூகம் 1916ஆம் ஆண்டு திருவாங்கூர் வாரிசுரிமைச் சட்டம் மற்றும் கொச்சின் வாரிசுரிமைச் சட்டம், 1921 ஆகியவற்றின் விதிகளைப் பின்பற்றியது. ஆனால் இந்தியாவில் மற்ற சமூகங்கள் 1925இன் இந்திய வாரிசுரிமைச் சட்டத்தைப் பின்பற்றி வந்தன.  

1916ஆம் ஆண்டின் திருவிதாங்கூர் வாரிசுரிமைச் சட்டம் காரணமாக மேரி ராய்க்கு குடும்பச் சொத்தில் பங்கு மறுக்கப்பட்டது. தந்தையின் மரணத்திற்குப் பிறகு மேரி ராய், தன்னுடைய சகோதரர்கள் மீது வழக்குத் தொடர்ந்தார். இந்த வழக்கு இந்திய நீதிமன்ற நடைமுறையின் மூலம் இவர் வழக்கில் வெற்றிபெற்றார்.  

கேரள மாநிலம், கோட்டய புறப்பகுதியில் கள்ளாத்திபாடியில் உள்ள பள்ளிக்கூடம் பள்ளியின் (முன்னர் கார்பசு கிறிஸ்து உயர் நிலைப் பள்ளி) நிறுவன இயக்குநர் இவராவார். இவரது மகள் மான் புக்கர் பரிசு வென்ற அருந்ததி ராய் ஆவார்.  

## தனிப்பட்ட வாழ்க்கை
மேரி ராய் *ஹரோல்ட் மேக்ஸ்வெல்-லெஃப்ராயின்* கீழ் இங்கிலாந்தில் பயிற்சி பெற்று பூசாவில் இம்பீரியல் நிறுவன பூச்சியியல் வல்லுநரான பி.வி. ஐசக்கின் மகள் ஆவார். *டைம்ஸ் ஆஃப் இந்தியாவுக்கு* அளித்த தனிப்பட்ட நேர்காணலில் மேரி தனது வாழ்க்கை குறித்த தனிப்பட்ட விவரங்களை வெளியிட்டார். இவர் வழக்கு தொடர்ந்த தன் அண்ணன் ஜார்ஜுடன் ஒரு சிக்கலான உறவையும், தன்னுடைய கணவனிடமிருந்து பிரிந்ததையும் குறிப்பிட்டார்.  

அருந்ததி ராய் எழுதிய *த காட் ஆப் ஸ்மால் திங்ஸ்* எனும் நூலில் வரும் அம்மு என்ற கதாபாத்திரம் தாயார் மேரி ராயை அடிப்படையாகக் கொண்டது. மேரி தனது மகள் எழுதிய கதாபாத்திரத்திற்கு மிகவும் ஒத்திருப்பதை உறுதிப்படுத்தினார். இருப்பினும் அவர் ஒருபோதும் புத்தகத்தில் உள்ளதைப் போலப் பிற சாதியினருடன் தொடர்பு கொள்ளவில்லை என நேர்காணல் ஒன்றில் தெரிவித்திருந்தார். அருந்ததி தனது தாயிடமிருந்து சுதந்திரமாக, குறிப்பிட்ட காலத்தில் இருவருக்கும் நெருக்கடியான உறவு இருந்ததாகவும் மேலும் விவரிக்கிறார். இருப்பினும், அருந்ததியின் சாதனைகளைப் பற்றிப் பெருமைப்படுவதாகவும், அவர் மான் புக்கர் பரிசை வெல்வார் என்று எதிர்பார்க்கவில்லை என்றும் தெரிவித்தார்.
# தலித் பெண்ணியம்

**தலித் பெண்ணியம்** (Dalit feminism) என்பது தலித் மக்களிடையே சாதி மற்றும் பாலின பாத்திரங்களை கேள்வி கேட்பதை உள்ளடக்கிய ஒரு பெண்ணிய செயற்பாடு ஆகும். தலித் பெண்கள் தெற்காசியாவில், குறிப்பாக வங்காளதேசம், இந்தியா, நேபாளம், பாகிஸ்தான் மற்றும் இலங்கையில் வாழ்கின்றனர். இந்த நாடுகளில் உயர் சாதியிலுள்ள பெண்களை விட தலித் பெண்கள் பல்வேறு சவால்களை எதிர்கொள்கின்றனர். அவர்கள் ஏழைகளாகவும், படிக்காதவர்களாகவும், சமூக ரீதியாக ஓரங்கட்டப்பட்டவர்களாகவும் இருக்க வாய்ப்புள்ளது. தலித் பெண்ணியவாதிகள் பாலினம், சாதி மற்றும் பிற பிரச்சனைகளின் அடிப்படையில் தலித் பெண்களின் சம உரிமைக்காகப் போராடுகின்றனர். இது தொடர்பாக பெண்ணியவாதிகள் பல மாநாடுகளில் உரையாற்றினர், அவர்களுக்காக அமைப்புகளை உருவாக்கி, மற்ற தலித் பெண்களை அரசியலில் ஈடுபடச் செய்துவருகின்றனர்.  

## பின்னணி
நேபால், பாக்கிஸ்தான், வங்காளம் மற்றும் இலங்கை போன்ற நாடுகளிலும் தலித் பெண்கள் உள்ளனர். இந்தியாவில் பட்டியல் சாதியினரும் பட்டியல் பழங்குடியினரும் என்று அதிகாரப்பூர்வமான குழுவாக அறியப்பட்டாலும் , தலித் பெண்கள் ஒதுக்கப்பட்ட மக்களாகவே கருதப்படுகிறார்கள். நேபாளத்தில், தலித் பெண்கள் மக்கள் தொகையில் 13.2% பேர் உள்ள்னர். பாகிஸ்தானில் உள்ள பெரும்பாலான தலித் பெண்கள் பஞ்சாப் பிராந்தியத்தில் வாழ்கின்றனர், 1998 மக்கள் தொகை கணக்கெடுப்பின்படி. ஒட்டுமொத்தமாக, தலித் பெண்கள் உலக மக்கள்தொகையில் 2% மக்கள்தொகையில் உள்ள "சமூக ரீதியாக தனிமைப்படுத்தப்பட்ட" மிகப்பெரிய குழுவாக உள்ளனர். மேலும் பலர் படிப்பறிவற்றவர்கள். தலித் பெண்கள் உயர் சாதியிலுள்ள ஆண்களிடமிருந்து மட்டுமல்ல, மற்ற தலித் ஆண்களிடமிருந்தும் ஒடுக்குமுறையை எதிர்கொள்கின்றனர். தலித் குழுக்களிடையே ஒரு படிநிலை உள்ளது, சில தலித்துகள் மற்றவர்களை விட சமூக அளவில் உயர்ந்தவர்களாக உள்ளனர்.  

தலித் பெண்கள் அதிக அளவிலான வன்முறைகளுக்கு ஆளாக்கப்படுகிறார்கள். ஒரு தலித் பெண்கள் வன்முறைத் தாக்குதல் குறித்துப் புகாரளிக்கும்போது காவல்துறை குற்றமிழைத்தவர் குறித்து போதிய நடவடிக்கை எடுப்பதில்லை. *ஆங்கில ஆய்வுகள் சர்வதேச ஆராய்ச்சி இதழில்* எழுதிய கிரண் குமார் பொட்டு மற்றும் சிவா நாகையா பொல்லெட்டு ஆகியோரின் கூற்றுப்படி, தலித் பெண்களுக்கு எதிரான பாலியல் வன்முறை "அடக்குமுறையின் வழக்கமான நிகழ்வாகக என்று கருதப்படுகிறது" என்று கூறியுள்ளனர். தலித் பெண்களின் கீழ் ஜாதி அந்தஸ்து காரணமாக உயர் சாதியினரால் தலித் பாலியல் நீண்ட காலமாக பாலியல் துன்புறுத்தலுக்கு ஆளாக்கப்பட்டுள்ளனர். நேபாளத்தில், 2013 இல் நடத்தப்பட்ட ஒரு ஆய்வில், 50.6% தலித் பெண்கள் உடல் மற்றும் பாலியல் துஷ்பிரயோகம் உட்பட தினசரி வன்முறைகளை எதிர்கொள்கின்றனர். கூடுதலாக, பல நேபாள தலித் பெண்கள் *சௌபதி* நடைமுறையை கடைபிடிக்க வேண்டும். பாகிஸ்தானில், தலித் பெண்கள் கடத்தல்கள் மற்றும் கட்டாய இஸ்லாமிய மதமாற்றத்தை எதிர்கொள்கின்றனர்.  

வரலாற்று ரீதியாக, தலித் உரிமை இயக்கங்கள் தலித் ஆண்கள் மீது அதிக கவனம் செலுத்தியது ஆனால் இந்திய பெண்ணியத்தால் தலித் பெண்களின் பிரச்சினைகள் பெரும்பாலும் புறக்கணிக்கப்பட்டுள்ளன. பரவலாக அறியப்படும் பல இந்திய பெண்கள் இயக்கங்கள், பெரும்பாலும் நடுத்தர மற்றும் உயர் வகுப்பு பெண்களால் நடத்தப்படுகிறது, தலித் பெண்கள் அவர்கள் எதிர்கொண்ட பிரச்சினைகளை அந்த இயக்கங்கள் புறக்கணித்ததால் விமர்சிக்கப்பட்டது. இந்தியாவில் உள்ள பெண்ணியக் கல்வியாளர்களும் தலித் பெண்கள் எதிர்கொண்ட சாதிப் பிரச்சினைகளைப் புறக்கணித்துள்ளனர்.
# அவர் பாடிஸ், அவர்செல்வ்ஸ்


***அவர் பாடிஸ் அவர்செல்வ்ஸ் (**Our Bodies, Ourselves எங்கள் உடல்கள்,* எங்களுக்கானதே) பெண்களின் உடல்நலம் மற்றும் பாலியல் பற்றிய ஒரு நூல் ஆகும், இது *அவர்பாடி , அவர்செல்வ்ஸ் எ*னும் அரசு சார்பற்ற அமைப்பினால் வெளியிடப்பட்டது. (முதலில் பாஸ்டன் மகளிர் சுகாதார புத்தகக் கூட்டு என்று அழைக்கப்படுகிறது). முதன்முதலில் 1970 ஆம் ஆண்டில் வெளியிடப்பட்டது, இது பெண்களின் உடல்நலம் மற்றும் பாலியல் தொடர்பான பல அம்சங்களை உள்ளடக்கியது: பாலியல் ஆரோக்கியம், பாலியல் நோக்குநிலை, பாலின அடையாளம், பிறப்பு கட்டுப்பாடு, கருக்கலைப்பு, கர்ப்பம் மற்றும் பிரசவம், வன்முறை மற்றும் துன்புறுத்தல் மற்றும் மாதவிடாய் ஆகியவற்றையும் உள்ளடக்கியுள்ளது. புத்தகத்தின் சமீபத்திய பதிப்பு 2011 இல் வெளியிடப்பட்டது. இந்த நூல் புரட்சிகரமானது, இது பெண்களின் இனப்பெருக்க உரிமைகள், அகனள் பாலியல் மற்றும் பாலியல் சுதந்திரம் ஆகிய அத்தியாயங்கள் உட்பட அவர்களின் பாலுணர்வையும் கொண்டாட ஊக்குவித்தது.  

இந்த நூல் உலகெங்கிலும் உள்ள மகளிர் குழுக்களால் மொழிபெயர்க்கப்பட்டு 33 மொழிகளில் கிடைக்கிறது.இதனைத் தழுவி சில நூல்கள் வெளிவந்துள்ளன. அனைத்து புத்தகங்களுக்கான விற்பனை நான்கு மில்லியன் பிரதிகள் தாண்டுகிறது. *நியூயார்க் டைம்ஸ்* "பெண்களின் ஆரோக்கியத்தின் அனைத்து அம்சங்களின் அடிப்படையில் இது அமெரிக்காவின் அதிக விற்பனையான புத்தகம்" மற்றும் "சிறந்த பெண்ணிய புத்தகம்" என்றும் இதனை அழைத்தது. .  

## வரலாறு
இந்த புத்தகத்தால் ஈர்க்கப்பட்ட சுகாதார கருத்தரங்கு 1969 ஆம் ஆண்டில் பாஸ்டனின் இம்மானுவேல் கல்லூரியில் நான்சி மிரியம் ஹாலியால் ஏற்பாடு செய்யப்பட்டது. "நாங்கள் கேள்விகளைக் கேட்க ஊக்குவிக்கப்படவில்லை, ஆனால் வல்லுநர்கள் என்று அழைக்கப்படுபவர்களைச் சார்ந்து இருக்க வேண்டும் என்று எதிர்பார்க்கப்படுகிறோம்" என்று ஹவ்லி *பெண்கள்* ஈநியூஸிடம் கூறினார். "எங்கள் சொந்த சுகாதார பராமரிப்பு குறித்த கருத்துக்கள் இல்லாதது எங்களுக்கு ஏமாற்றத்தையும் கோபத்தையும் ஏற்படுத்தியது. எங்களுக்குத் தேவையான தகவல்கள் எங்களிடம் இல்லை, எனவே அதை நாங்களே கண்டுபிடிக்க முடிவு செய்தோம். " இந்த குறிக்கோளின் விளைவாக, இந்த புத்தகத்தில் பெண்களை வழிநடத்தும் தகவல்கள் அடங்கியுள்ளன. "அமெரிக்க சுகாதார அமைப்பை எப்படி கையாள வேண்டும், ,ஆண் மருத்துவர்களின் அதிகாரம் மற்றும் பங்கு "," சுகாதார நலனில் லாப நோக்கம், "பெண்கள் நலவியல் தொழிலாளர்கள்' மற்றும் 'மருத்துவமனைகள் போன்றவற்றை எப்படிக் கையாள வேண்டும் என்பது போன்ற தகவல்களையும் உள்ளடக்கி உள்ளது..  

புத்தகத்தின் முதன்மை எழுத்தாளர்கள் அதை உருவாக்க நான்கு முக்கிய காரணங்களைக் கூறினர். முதலாவதாக, தனிப்பட்ட அனுபவங்கள் வல்லுநர்கள் வழங்கக்கூடிய, உண்மைகளுக்கு அப்பால் ஒருவரின் சொந்த உடலைப் புரிந்துகொள்ள ஒரு வழியை வழங்குகிறது, இது ஒரு மேம்பட்ட கற்றல் அனுபவத்தையும் உருவாக்குகிறது. இரண்டாவதாக, இந்த வகையான கற்றல் அவர்கள் "நமது சுகாதாரத் தேவைகளைப் பூர்த்தி செய்ய வேண்டிய நிறுவனங்களை மதிப்பீடு செய்யவதற்கும். . . " . மூன்றாவதாக, பெண் உடலைப் பற்றிய சுய அறிவின் வரலாற்றுப் பற்றாக்குறையினைப் போக்கும் விதமாக , கருத்தரித்தல் பற்றிய தகவல்களை வழங்குவதன் மூலம் பெண்களுக்கு எப்போது கர்ப்பமாக இருக்க வேண்டும் என்பதைப் பற்றி முன்கூட்டியே தெரிவு செய்யும் திறன்களை வளர்த்தல். நான்காவதாக, ஒருவரின் உடலைப் பற்றிய தகவல்களும் ஒவ்வொருவருக்கும் தேவையான கல்வியாகும், ஏனென்றால் "உடல்கள் தான் நம்மை உலகத்திற்கு அடையாளம் காட்டுவதற்கான அடிப்படையாகும்". இந்த அடிப்படை தகவல் இல்லாமல், பெண்கள் தங்கள் சொந்த உடலிலிருந்து அந்நியப்படுத்தப்படுகிறார்கள் மற்றும் ஆண்களுடன் சமமற்ற நிலையில் இருக்க வேண்டிய சூழல் ஏற்படுகிறது.
# நதியா நதிம்

**நதியா நதிம்** (*Nadia Nadim*) (பிறப்பு 2 சனவரி 1988) இவர் ஆப்கானித்தானைச் சேர்ந்த கால்பந்து வீரர் ஆவார். இவர் அமெரிக்காவின் கரோலினா கால்பந்து அணிக்காகவும் டென்மார்க் தேசியக் கால்பந்து அணிக்காகவும் முன்கள வீரராக விளையாடுகிறார். நதிம் எல்லா காலத்திலும் மிகவும் செல்வாக்கு மிக்க குறிப்பாக பாரிஸ் செயிண்ட்-ஜெர்மன் அணியுடன் 2020-21 பருவத்தில் பிரெஞ்சு லீக் பட்டத்தை வென்றதால் சிறந்த ஆப்கானிய பெண் கால்பந்து வீரராக கருதப்படுகிறார்.  

## ஆரம்ப வாழ்க்கையும் தொழிலும்
நதிம், ஆப்கானித்தானில் எறாத்து நகரில் பிறந்து வளர்ந்தார். இவரது தந்தை, ஆப்கானித்தான் தேசிய இராணுவத் தளபதியாக இருந்தார். இவர் தாலிபான்களால் 2000இல் தூக்கிலிடப்பட்டார். பின்னர் இவரது குடும்பம் டென்மார்க்கிற்கு தப்பிச் சென்றது. அங்கு இவர் தனது கால்பந்து வாழ்க்கையைத் தொடங்கினார். ஆல்போர்க் பி 52 அணிக்காகவும் விபோர்க் அணிக்காகவும் விளையாடினார்.  

## விளையாட்டு வாழ்க்கை

### ஆரம்ப காலம்
இவரது குடும்பம் டென்மார்க்கிற்கு தப்பிச் சென்ற பிறகு, இவர் தனது கால்பந்து வாழ்க்கையைத் தொடங்கினார். பி 52 ஆல்போர்க் அணி, 2005 முதல் 2006 வரை விபோர்க் அணி, ஐ.கே ஸ்கோவ்பாக்கன் போன்ற அணிகளுக்காக 2006 முதல் 2012 வரை விளையாடினார். அதே ஆண்டு செப்டம்பரில் இவர் தனது வாகையாளர் தொடர் போட்டியின் மூலம் அறிமுகமானார். இசுகொட்லாந்து வாகையாளர் போட்டியில் கிளாஸ்கோ சிட்டி அணியை 2-1 என்ற கணக்கில் வென்றார்.  

### ஸ்கை புளூ கால்பந்து அணி
நாடிம் 2014இல் ஸ்கை புளூ கால்பந்து அணியில் சேர்ந்தார். 6 ஆட்டங்களில் விளையாடி, இவர் 7 கோல்களை அடித்தார். இவர் ஆகத்து 19 அன்று வாரத்தின் வீராங்கனையாகவும், ஆகத்து 14 அன்று மாதத்தின் வீரராகவும் தேர்ந்தெடுக்கப்பட்டார். 16 பிப்ரவரி 2015 அன்று, ஸ்கை புளூ 2015ம் வருடத்தில் தங்கள் அணிக்காக விளையாட இவர் ஒப்பந்தம் செய்யப்பட்டதாக அறிவித்தது.  

### விருதுகளும் அங்கீகாரமும்
சூலை 2019 இல், சிறுமிகள் மற்றும் பெண்கள் கல்விக்கான யுனெஸ்கோ வாகையாளாராக நதியா நதிம் தேர்ந்தெடுக்கப்பட்டார். விளையாட்டு மற்றும் பாலின சமத்துவத்தை ஊக்குவிப்பதில் இவரது பங்களிப்புக்காகவும், இளைஞர்களுக்கு முன்னுரிமை அளிக்கும் அமைப்பின் கல்வி நடவடிக்கை மற்றும் சர்வதேச அளவில் சிறுமிகள் மற்றும் பெண்கள் கல்விக்காக வாதிடுவதிலும் இவரது பங்களிப்புக்காக இவர் இந்த அங்கீகாரத்தைப் பெற்றார்.  

### சொந்த வாழ்க்கை
நதிம் தன்னுடைய விளையாடும் நாட்கள் முடிந்ததும் அறுவை சிகிச்சை நிபுணராக வேண்டும் என்ற நோக்கத்தில் ஆருஹஸ் பல்கலைக்கழகத்தின் மருத்துவக் கல்லூரியில் பயின்றார் (கால்பந்து விளையாடும் நேரம் போக) . 2020 ஆம் ஆண்டில், இவர் உதவி அறுவை சிகிச்சை நிபுணரானார்.  

முஸ்லீமான நதிம் மேலும் ஒன்பது மொழிகளைப் பேசுகிறார். ஆப்கான் பாடகி ஆர்யானா சயீத் இவருடைய அத்தையாவார். 2018 ஆம் ஆண்டில், போர்ப்ஸ் அவர்களின் "சர்வதேச விளையாட்டுகளில் மிகவும் சக்திவாய்ந்த பெண்கள்" பட்டியலில் 20 வது இடத்தை இவரை வைத்தது.  

2018 ஆம் ஆண்டில், டென்மார்க் வெளியீட்டு நிறுவனம் இவரது சுயசரிதையை வெளியிட்டது. இந்த புத்தகம் ஆண்டின் விளையாட்டு புத்தகத்திற்கு பரிந்துரைக்கப்பட்டது. இந்த புத்தகம் பிரெஞ்சு வெளியீட்டாளர் ஹச்செட் புத்தகக் குழு மூலம் மே 26, 2021 அன்று பிரெஞ்சு மொழியில் வெளியிடப்பட்டது.
# சீனத் அப்துல்லா சானா

**சீனத் அப்துல்லா சானா (Zeenat Abdullah Channa)** ஜனவரி 4, 1919 - ஜூலை 12, 1974) பாக்கித்தான் நாட்டைச் சேர்ந்த ஒரு கல்வியாளர் மற்றும் எழுத்தாளராவார். பாக்கித்தானின் சிந்து மாகாணத்திலுள்ள வரலாற்றுச் சிறப்பு மிக்க நகரமான செவான் செரிப்பு நகரத்தில் இவர் பிறந்தார். 1947 ஆம் ஆண்டில் இந்தியப் பிரிவினைக்குப் பிறகு சிந்தி மொழியில் கதைகளை எழுதிய முதல் பெண் எழுத்தாளர்களில் இவரும் ஒருவராவார். மாத இதழான மார்வியின் ஆசிரியராக சீனத் அப்துல்லா பணியாற்றினார். கிராமப்புற சிந்து மாகாணத்தைச் சேர்ந்த பெற்றோர்களை தங்கள் பெண்களுக்கு கல்வி கற்பிக்குமாறு ஊக்குவித்தார். ஆசிரியராகவும் கதை எழுத்தாளராகவும் சீனத் இருந்தார். இலக்கியக் கட்டுரைகளையும் இவர் எழுதினார்.  

## குழந்தை பருவம் மற்றும் தனிப்பட்ட வாழ்க்கை
சீனத் அப்துல்லா சானா 1919 ஆம் ஆண்டு பாக்கித்தானின் சிந்து மாகாணம் இயாம்சோரோ மாவட்டத்தின் செவான் செரீப்பு நகரத்தில் சீனத் பிறந்தார். இவரது தந்தை முகம்மது சலே சானா ஒரு தபால் அலுவலராக பணிபுரிந்தார். இவரது தம்பி மகபூப் சானா அறிஞராகவும் புகழ்பெற்ற எழுத்தாளராகவும் புகழ் பெற்றிருந்தார். சீனத் தனது சொந்த ஊரான செவானிலும் பின்னர் ஐதராபாத்து மகளிர் பயிற்சிக் கல்லூரியிலும் படித்தார். செவான் செரீப்புக்கு அருகில் உள்ள டால்டி என்ற ஊரில் பள்ளி ஆசிரியையாக சீனத் தனது வாழ்க்கையைத் தொடங்கினார். இறுதியில் ஒரு தலைமை ஆசிரியையாகப் பணியிலிருந்து ஓய்வு பெற்றார். இவரது கற்பித்தல் வாழ்க்கையில் சீனத் எப்போதும் இளம் பெண்களை கல்விக்காக ஊக்குவித்தார்.  

இவர் 13 ஆகஸ்ட் 1944 ஆம் ஆண்டு ஆகத்து மாதம் 13 ஆம் தேதியன்று அப்துல்லா கான் சானாவை மணந்து கொண்டார். இவரது கணவர் சேவானின் துணை ஆட்சியராக பணிபுரிந்து கொண்டிருந்தார். சீனத்தின் கணவர் ஓர் ஆராய்ச்சியாளராகவும் எழுத்தாளராகவும் இருந்தார்.  

## இலக்கிய பங்களிப்புகள்
சீனத் சானா 1947 ஆம் ஆண்டு இந்தியப் பிரிவினைக்குப் பிறகு சிந்தி மொழியில் கதைகள் எழுதி சிறந்த சிந்தி மொழி எழுத்தாளர்களில் ஒருவர் என்று புகழ் பெற்றார். இவரது கதைகள் மெகரான் மற்றும் நயின் சிந்தகி உள்ளிட்ட புகழ்பெற்ற சிந்தி இதழ்களில் வெளியிடப்பட்டன.  

மெக்ரான் என்பது சிந்தி அடாபி வாரியத்தின் காலாண்டு இலக்கிய இதழாகும். 1947 ஆம் ஆண்டு தொடங்கப்பட்ட பாக்கித்தானின் பழமையான பத்திரிகையாஆகும். ஆயிரக்கணக்கான மெக்ரான் பதிப்புகள் வெளியிடப்பட்டுள்ளன. இந்த காலான்டு இதழ் அனைத்து சிந்தி இலக்கியவாதிகளையும் பற்றி அதன் பதிப்புகளில் எழுதுகிறது. மெக்ரான் புதிய எழுத்தாளர்களுக்கு எழுதுவதற்கான வாய்ப்பையும் வழங்குகிறது மற்றும் பல பிரபல அறிஞர்கள் பத்திரிகையில் எழுதுவதன் மூலம் தங்கள் வாழ்க்கையைத் தொடங்கியுள்ளனர்.  

சீனத் பல நல்ல தரமான இலக்கியக் கட்டுரைகள் மற்றும் படைப்புகளை எழுதியுள்ளார். ரண்டிகோ (பொம்மை), ஓன்டாகி (இருள்) மற்றும் மிதி (இனிப்பு) ஆகியவை இவருடைய சிறந்த கதைகளில் சிலவாகும். வாசகர்களிடையே மிகவும் பிரபலமாக இருந்த "மார்வி" என்ற மாதாந்திர பெண்கள் இதழின் ஆசிரியராக சீனத் பணியாற்றினார். 1958 ஆம் ஆன்டில் யாத்கர் இ லத்தீஃப் என்ற புத்தகத்தை இவர் தொகுத்தார்.  

## இறப்பு
1974 ஆம் ஆண்டு சூலை மாதம் 12 ஆம் நாளன்று சீனத் காலமானார்.
# பீபி ஆயிஷா

**பீபீ ஆயிஷா** (*Bibi Aisha*) (பீபி என்பது "பெண்" என்பதற்கான மரியாதைக்குரிய சொல்) ஆயிஷா முகமதுசாய், ஒரு இளம் பெண்ணாக ஒரு கட்டாயத் திருமணத்திலிருந்து தப்பி ஓடிய ஒரு ஆப்கானித்தான் பெண் ஆவார். ஆனால் இவர் பழிவாங்குவதற்காக பிடிக்கப்பட்டு, சிறையில் அடைத்து, துன்புறுத்தப்பட்டார். பின்னர், இவர் உதவிப் பணியாளர்களால் மீட்கப்பட்டார். மேலும் இவரைப் பற்றிய செய்தி அமெரிக்க ஊடகங்களில் தலிபான்களின் பயங்கரவாத ஆட்சியின் விளைவுகளுக்கு ஒரு எடுத்துக்காட்டு என்ற செய்தியாக வெளியானது. 2014 ஆம் ஆண்டு நிலவரப்படி, இவர் மேரிலாந்தில் ஒரு ஆப்கான்-அமெரிக்க தம்பதியினரின் வளர்ப்பு மகளாக வசித்து வருகிறார். தனது சிதைந்த முகத்திற்கு மறுசீரமைப்பு அறுவை சிகிச்சையும் பெற்றார்.  

## ஆரம்ப கால வாழ்க்கை
ஆயிஷா ஆப்கானித்தானில் ஆப்கானியக் குடும்பத்தில் பிறந்தார்.  

## அமெரிக்க செய்திகளில் தோன்றுதல்

ஆயிஷாவின் கதை அமெரிக்க இணையமான *தி டெய்லி பீஸ்டில்*முதன்முதலில் டிசம்பர் 2009இல் தோன்றியது. இது பல மருத்துவர்களால் இவருக்கு இலவச உதவி மற்றும் புனரமைப்பு அறுவை சிகிச்சைகளை வழங்க தூண்டியது. கலிபோர்னியாவில் உள்ள *கிராஸ்மேன் பர்ன்* அறக்கட்டளை தேவையான அறுவை சிகிச்சைகளை செய்வதாக உறுதியளித்தது. மேலும், 2010இல் அமெரிக்காவிற்கான இவரது நுழைவு இசைவிற்கும் ஏற்பாடு செய்யத் தொடங்கியது.  

## அமெரிக்காவில் வாழ்க்கை
ஆகஸ்ட் 2010இல் டைம் பத்திரிக்கையில் இவரது செய்தி வெளியான பிறகு, ஆயிஷா இலவச சீரமைப்பு அறுவை சிகிச்சை பெற அமெரிக்கா சென்றார். கலிபோர்னியாவுக்கு வந்த பிறகு, இவர் உளவியல் ரீதியாக பின்வாங்கினார். இவருக்கு ஏற்பட்ட நிகழ்வுகள் காரணமாக, கடுமையான புனரமைப்பு அறுவை சிகிச்சைக்கு இவர் இன்னும் தயாராகவில்லை என்று மருத்துவர்கள் தீர்மானித்தனர். மேலும் இந்த அதிர்ச்சிகள் இவரை எல்லைக்கோட்டு ஆளுமைக் கோளாறுக்கு ஆளாக்கியது. அவரது மறுசீரமைப்பு அறுவை சிகிச்சை தாமதமாக இருந்தபோது, நியூயார்க்கின் குயின்சி உள்ள ஆப்கானித்தான் மகளிர் தங்குமிடத்தில் இவர் தங்கினார். ஒரு புதிய மூக்கை உருவாக்க போதுமான திசுக்களை இவரது நெற்றியிலிருந்து எடுக்கப்பட்டது.  

ஆயிஷாவை ஒரு ஆப்கானிய-அமெரிக்கத் தம்பதியினர் தத்தெடுத்தனர். மேலும், 2014ஆம் ஆண்டு நிலவரப்படி, இவர் மேரிலாந்தில் வசிக்கிறார். இவர் ஆங்கிலம் மற்றும் கணிதம் படிக்கிறார். மேலும் ஒரு காவல் அதிகாரியாக ஆசைப்படுகிறார்.
# சஹார் குல்

**சஹார் குல்** (*Sahar Gul*) (பிறப்பு.1998கள்) ஆப்கானித்தானைச் சேர்ந்த இளம்பெண் ஆவார். சட்டவிரோதமாக சிறுவர் திருமணம் செய்து கொண்டதால் இவர் புலி கும்ரி நகரில் தனது கணவரின் குடும்பத்தால் சித்திரவதைக்கும் வன்முறைக்கும் ஆளானார். 2011ஆம் ஆண்டின் பிற்பகுதியில் இவர் மீட்கப்பட்டபோது ஆப்கானித்தானிலும் சர்வதேச அளவிலும் இவரது வழக்கு குறிப்பிடத்தக்கதாகியது. குல் வழக்கு "ஆப்கானிஸ்தானை பயமுறுத்தியது, மேலும் தேசிய ஆன்மா தேடலைத் தூண்டியது" என்று கார்டியன் கூறியது. இவருடைய மூன்று மாமியார்களும் கொலை முயற்சி குற்றவாளிகளாக நிரூபிக்கப்பட்டு 10 ஆண்டுகள் சிறைத்தண்டனை விதிக்கப்பட்டது, ஆனால் மேல்முறையீட்டு நீதிமன்றம் அவர்களின் தண்டனைகளை ரத்து செய்த பிறகு பின்னர் விடுவிக்கப்பட்டனர். அமெரிக்க வழக்கறிஞரான கிம்பர்லி மோட்லி என்பவர், அவர்களின் விடுதலையை எதிர்த்து உச்ச நீதிமன்றத்தில் குல் சார்பாக ஆஜரானார். பின்னர், வழக்கு மேல்முறையீட்டு நீதிமன்றத்தின் தீர்ப்புக்குப் பிறகு, குல்லின் மாமியார்களும், கணவரும் அவரது சகோதரர்களும் ஐந்து ஆண்டுகள் சிறைத்தண்டனை விதிக்கப்பட்டனர். இழப்பீட்டுக்காக குல் அனைத்து தரப்பினருக்கும் எதிராக வழக்குத் தொடரலாம் என்றும் நீதிமன்றம் ஒப்புக்கொண்டது. குல் ஒரு பெண்களின் தங்குமிடத்தில் தங்கி குணமடைந்து வருகிறார். மேலும் தான் ஒரு அரசியல்வாதி ஆக வேண்டும் என்றும், பிற பெண்கள் அவதிப்படுவதைத் தடுக்க வேண்டும் என்ற லட்சியங்கள் இருப்பதாகவும் கூறுகிறார்.  

## ஆரம்ப கால வாழ்க்கை
சஹார் குல் வடக்கு ஆப்கானித்தானின் ஒரு மலைப்பாங்கான மாகாணத்தில் பதாக்சன் என்ற இடத்தில் வளர்ந்தார். இவர் கண்டுபிடிக்கப்பட்ட நேரத்தில் வைக்கோல் மற்றும் விலங்குகளின் சாணத்தில் கிடந்தார்.  

திருமணமான ஆறு மாதங்களுக்குப் பிறகு, திசம்பர் 2011 இல், சாகியின் குடும்பத்தைச் சேர்ந்த மூன்று பேரை காவலர்கள் கைது செய்தனர்.  

## இதையும் பார்க்கவும்

- பீபி ஆயிஷா
- மலாலா யூசப்சையி
- குழந்தைகளின் உரிமைகள்
- ஆப்கானிசுத்தானில் பெண்கள் உரிமைகள்
# அனிதா ரெட்டி


**அனிதா ரெட்டி** (*Anita Reddy*) என்பவர் கர்நாடகாவைச் சேர்ந்த இந்தியச் சமூக சேவகர் மற்றும் தன்னார்வ நடவடிக்கை மற்றும் சேவைகள் சங்கத்தின் நிறுவனர் ஆவார். இவர் கர்நாடகா மற்றும் ஆந்திராவில் உள்ள குடிசைவாசிகளின் மறுவாழ்வு மற்றும் மேம்பாட்டிற்காகச் செய்த சேவைகளுக்காக நன்கு அறியப்பட்டவர். இவர் *துவாரகா* மற்றும் *டிஆர்ஐகே* அறக்கட்டளைகளின் நிர்வாக அறங்காவலர் ஆவார். குழந்தைகளின் கல்வி மற்றும் பெண்களின் வாழ்வாதாரத்திற்காக பணியாற்றி வருகிறார். இந்திய அரசு 2011ஆம் ஆண்டில் அனிதா ரெட்டிக்கு நான்காவது மிக உயர்ந்த குடிமை விருதான பத்மசிறீ விருதினை வழங்கி கவுரவித்தது. இவரது பள்ளிப்படிப்பு ஆந்திராவில் உள்ள இரிஷி பள்ளத்தாக்கு பள்ளியிலும், பெண்கள் கிறித்துவக் கல்லூரியிலும் இருந்தது. இதன் பிறகு அமெரிக்காவின் கலிபோர்னியாவிற்குச் சென்றார். பின்னர் தனது குழந்தை பருவ நண்பர், கர்நாடகாவின் முதல் முதல்வர் கிசாம்பள்ளி செங்கல்ராய ரெட்டியின் மகன் பிரதாப் ரெட்டியை மணந்தார்.  

துருக்கி இசுதான்புல்லில் நடைபெற்ற வாழ்விடம் II, மனித குடியேற்ற மாநாடு 1996ல் (ஜூன் 3 முதல் 14 வரை) இந்திய அரசினைப் பிரதிநிதித்துவப்படும் வகையில் கலந்துகொண்டார். கர்நாடக குடிசை மாற்று வாரியத்தின் உறுப்பினராகவும் இருந்தார். இவர் ரஞ்சனி துவாரகநாத் ரெட்டி அறக்கட்டளையின் நிர்வாக அறங்காவலராகவும் உள்ளார்.  

ரெட்டி *ஜீவனோத்சவா,* எனும் கலாச்சார அவையின் மூலம் கலையினை வளர்க்க முயல்கின்றார். பெங்களூருவில் உள்ள கேசி ரெட்டி நீச்சல் மையம் தேசிய அளவில் நீச்சல் போட்டியில் சிறந்து விளங்கும் வீராங்கனைகளை உருவாக்க வழிவகுத்துள்ளது. நிஷா மில்லட் மற்றும் மேக்னா நாராயணன் இந்த வசதியினைப் பயன்படுத்தி சாதனை புரிந்தவர்களாவார்கள். இவர் பெண்கள் குரல் அமைப்பின் செயலாளராகவும் மாநில அளவில் குடிசைவாசிகள் கூட்டமைப்பில் பணியாற்றுகிறார்.  

இவரது தற்போது அரசுப் பள்ளிகள் உட்படப் பல சமூகங்களில் உள்ள ஏழை குழந்தைகளில் பூர்வீக மரபுகள் மற்றும் பாரம்பரிய அறிவை மேம்படுத்தும் முதல் கற்றல் மையமான கலை, உரிமைகள் மற்றும் சமூகங்கள் எனும் அமைப்பினை நிறுவுவதற்கான யோசனையை முன்மொழிந்துள்ளார். இளைஞர்கள் தாங்கள் வாழும் பகுதியின் உள்ளார்ந்த பலம் மற்றும் பிராந்திய வளர்ச்சிக்குப் பொருத்தமான வாய்ப்புகளின் வளங்களைக் கண்டறிய இந்த அமைப்பு உதவும்.  

## விருதுகள் மற்றும் அங்கீகாரங்கள்
ரெட்டி 1997ஆம் ஆண்டில் மகளிர் சாதகி எனும் மகளிர் சாதனையாளர்கள் விருதைப் பெற்றார். மகளிருக்கான இந்திய சுழற்விருதினையும் பெற்றார். 2010-11ல் நம் பெங்களூரு அறக்கட்டளையின் ஆண்டின் சிறந்த நபராக அறிவிக்கப்பட்டார். 2011இல், ரெட்டி நான்காவது மிக உயர்ந்த இந்தியக் குடிமை விருதான பத்மசிறீ விருதினை இந்திய அரசிடமிருந்து பெற்றார்.
# வன்கலவி எதிர்ப்பு இயக்கம்

**வன்கலவி எதிர்ப்பு இயக்கம்** (Anti-rape movement) ஒரு சமூக அரசியல் இயக்கம் இது பெண்களுக்கு எதிரான வன்முறை மற்றும் துன்புறுத்தல்களை எதிர்த்துப் போராடும் இயக்கத்தின் ஒரு பகுதியாகும். இந்த இயக்கம் பெண்களுக்கு எதிரான வன்முறைக்கான சமூக அணுகுமுறைகளை மாற்ற முயல்கிறது, அதாவது பாலியல் உரிமை மற்றும் பாதிக்கப்பட்டவர்களைக் குற்றம் சாட்டுவது, அத்துடன் பெண்களுக்கு எதிரான வன்முறைக்கான சுய குற்றம் போன்ற பெண்களின் அணுகுமுறைகள் போன்றவற்றை மாற்ற முயற்சி செய்கிறது. வன்கலவி சட்டங்கள் அல்லது சாட்சிகளின் சட்டங்களில் மாற்றங்களை ஊக்குவிக்க முயல்கிறது, இது கற்பழிப்பாளர்கள் தண்டனைகளைத் தவிர்க்க உதவுகிறது, எடுத்துக்காட்டாக, பாதிக்கப்பட்டவர்கள் தங்களுக்கு எதிரான தாக்குதல்களைப் புகாரளிப்பதில் தயக்கம் காட்டுகிறார்கள். இந்த இயக்கம் பல அதிகார வரம்புகளில் வெற்றிகரமாக இருந்தபோதிலும், சில அதிகார வரம்புகளில் தேவையான அளவில் மாற்றங்களைக் கொண்டுவரவில்லை. மேலும், இது தொடர்பான சட்டங்களில் ஏற்பட்ட மாற்றங்கள், வன்கலவியால் பாதிக்கப்பட்டிருப்பவர்கள் புகார் அளிக்கும் எண்னிக்கை ஆகியன அதிகரித்து இருந்தாலும் , நடைமுறையில் பெண்களுக்கு எதிரான வன்முறை ஏற்றுக்கொள்ள முடியாத அதிக அளவில் தொடர்ந்து நடைபெறுகிறது.  

இந்த இயக்கம் 1960 களின் பிற்பகுதியிலும் 1970 களின் முற்பகுதியிலும், இரண்டாவது அலை பெண்ணியம் மற்றும் பெண்களின் அன்றாட வாழ்க்கையை சமூக ரீதியாகவும் அவர்கள் தொடர்பு கொள்ளும் சமூக நிறுவனங்களிடமிருந்தும் வன்கலவி பற்றிய புதிய கருத்துக்கள் எழுவதற்குக் காரணமாக அமைந்தன. இந்த மறு பரிசோதனை முன்னதாக, தங்கள் சொந்த பாலியல் ஆசைகளை கட்டுப்படுத்த இயலாத ஆண்களால் நடத்தப்பட்ட பாலியல் குற்றம் என்றே பார்க்கப்பட்டது. கற்பழிப்புக்கான இந்த திருத்தப்பட்ட வரையறை பாதிக்கப்பட்டவரின் கண்ணோட்டத்தில் இருந்து வருவதாகும். வன்கலவிச் செயல் சமூக பாலினப் பாத்திரங்கள், ஆண்களைப் பெண்களுக்கு மேலே வைக்கும் அதிகார வரிசைமுறை பராமரிக்கப்படும் ஒரு வழி என்று வலியுறுத்தப்பட்டது. "வன்கலவி எதிர்ப்பு" அல்லது "வன்கலவி தடுப்பு" இயக்கம் என்றறியப்பட்ட இந்த இயக்கம் பாலியல் வன்முறை மற்றும் பெண்களுக்கு எதிரான வன்முறையை எதிர்ப்பதற்காக ஏற்படுத்தப்பட்டது.  

## வரலாறு

### தோற்றம்
1960 களின் பிற்பகுதியில் தொடங்கி, பெண்களுக்கு எதிரான வன்முறை, இரண்டாவது அலை பெண்ணிய இயக்கத்தில் ஒரு முக்கிய கருத்தாக இருந்தது. பாலியல் வன்கொடுமை இயக்கத்தின் மூலம், பெண்கள் இயக்கத்தின் ஒரு பிரிவான, பாலியல் வன்முறையை கவனத்தில் கொள்ள வேண்டிய முக்கியமான சமூக பிரச்சனையாக பொதுமக்களுக்கு தெரியப்படுத்தப்பட்டது. பாலியல் வன்முறை என்பது வன்கலவி மற்றும் பாலியல் வன்கொடுமை இரண்டையும் குறிக்கிறது. 1970 களில், பெண்ணியவாதிகள் நனவை உயர்த்தும் குழுக்களில் ஈடுபடத் தொடங்கினர், இதில் பெண்கள் பாலியல் வன்முறையில் பெற்ற தனிப்பட்ட அனுபவங்களை பரந்த பொதுமக்களுடன் பகிர்ந்து கொண்டனர். 1971 ஆம் ஆண்டில், நியூயார்க் தீவிர பெண்ணியவாதிகள் பாலியல் வன்கொடுமையை ஒரு சமூக பிரச்சனையாகக் குறிப்பிட்ட முதல் நிகழ்வுகளுக்கு நிதியுதவி அளித்தனர். ஜனவரி 24, 1971 -இல், இந்த குழு சுமார் 300 பேர் நியூயார்க் *செயின்ட் கிளமெண்ட் ன் எபிஸ்கோபால்* தேவாலயத்தில் கலந்து முதல் *ஸ்பீக் அவுட்* (கருத்துக்களை பொது வெளியில் தெரிவிப்பது) நடந்தது . இது ஏப்ரல் 12, 1971 அன்று நடந்த வன்கலவி என்பதன் வெளிப்பாடாக அமைந்தது. பெண்கள் தங்கள் சொந்த அனுபவங்களை பார்வையாளர்களுடன் பகிர்ந்து கொள்ளவும், இந்தப் பிரச்சினைக்கு எதிராக அவர்களது ஆதரவினைத் தெரிவிப்பதற்காகவும் இந்த உரையாடல் நிகழ்ச்சி ஏற்படுத்தபட்டது. இந்த நிகழ்வுகள் பாலியல் வன்முறை பற்றிய பொது விழிப்புணர்வை கவனத்திற்குரிய பிரச்சினையாக அதிகரிக்க உதவியது.
# பெண்ணிய நன்னெறி

**பெண்ணிய நன்னெறி** (Feminist ethics) என்பது நன்னெறிக்கான அனுகுமுறையாகும்.  

## கருத்து
பெண்ணிய தத்துவவாதிகள், பாரம்பரிய நெறிமுறைகளை பெண்களின் கண்ணோட்டங்களை சிறிதும் பொருட்படுத்தாமல் ஆண்களின் கண்ணோட்டத்தில் கவனம் செலுத்துவதாக விமர்சிக்கின்றனர். அக்கறை மற்றும் தனிப்பட்ட வாழ்க்கை மற்றும் குடும்ப பொறுப்புகளின் தார்மீக பிரச்சினைகள் பாரம்பரியமாக அற்பமான விடயங்களாக கருதப்பட்டன. பொதுவாக, ஆண்களுடன் ஒப்பிடும்போது பெண்கள் ஒழுக்க ரீதியாக முதிர்ச்சியற்றவர்களாகவும் ஆழமற்றவர்களாகவும் சித்தரிக்கப்படுகிறார்கள். பாரம்பரிய நன்னெறிகளுடன் ஆண்பால் தனிக்கூறுப் பண்புகளைப் பாராட்டுகிறது", சுதந்திரம், சுயாட்சி, அறிவாளி,தைரியம், மரபு, ஆதிக்கம், கலாச்சாரம், தததுவம் கடந்த நிலை, போர், மற்றும் மரணம்" போன்ற பண்பாட்டு பண்புக்கூறுகள் ஆகிய இதில் அடங்கும் ஆனால் பெண்பால் பண்பாட்டு கூறுகளை சற்று குறைவானதாகவே பார்க்கப்படுகிறது "கூட்டுச் சார்பு, சமூகம் , இணைப்பு, பகிர்வு, உணர்ச்சி, உடல், நம்பிக்கை, படிநிலை இல்லாமை, இயல்பு, ஆழ்நிலை, செயல்முறை, மகிழ்ச்சி, அமைதி மற்றும் வாழ்க்கை ஆகிய கூறுகள் ஆண்களோடு ஒப்பிடுகையில் குறைந்ததாகவே பார்க்கப்படுகிறது " அறிவொளியின் புதிய யோசனைகளுடன், தனிப்பட்ட பெண்ணியவாதிகள் முன்பு இருந்ததை விட அதிகமாக பயணிக்க முடிந்தது, கருத்து பரிமாற்றத்திற்கும் பெண்களின் உரிமைகளின் முன்னேற்றத்திற்கும் அதிக வாய்ப்புகளை இது உருவாக்குகிறது. புனைவியம் போன்ற புதிய சமூக இயக்கங்களுடன், மனித திறன் மற்றும் விதி குறித்து நம்பிக்கையான கண்ணோட்டத்தை உருவாக்கியது. இந்த நம்பிக்கை ஜான் ஸ்டூவர்ட் மில்லின் பெண்களின் கட்டுப்பாடு (1869) எனும் கட்டுரையில் பிரதிபலித்தது. எவ்வாறாயினும் , பொருளாதார ஆதரவிற்காக பெண்கள் ஆண்களைச் சார்ந்து இருக்கும் வரை, பெண்கள் தங்கள் பணிவுக்காகவும் ஆண்கள் ஆணவத்திற்காகவும் அறியப்படுவார்கள். உண்மையிலேயே மனித தார்மீக நல்லொழுக்கத்தை வளர்ப்பதற்கு முன் பெண்கள் பொருளாதாரத்தில் ஆண்களுக்கு நிகராக இருக்க வேண்டும், இது சுயமரியாதை என்று நாம் அழைக்கும் பெருமை மற்றும் பணிவின் சரியான கலவையாகும்.  

## பெண்ணிய பராமரிப்பு நெறிமுறைகள்
20 ஆம் நூற்றாண்டில் பெண்ணிய நெறிமுறையாளர்கள் நன்னெறிக்கான பெண்ணிய அணுகுமுறைகளை உருவாக்கினர். பெண்ணியக் கவனிப்பை மையமாகக் கொண்ட நெறிமுறையாளர்கள் ஆணாதிக்க சமூகங்களின் போக்குகளை பெண்களின் அன்பு, சிந்தனை, வேலை மற்றும் எழுத்தின் மதிப்புகள் மற்றும் நன்மைகளைப் பாராட்டாமல், பெண்களை அடிபணிந்தவர்களாக பார்க்க முனைகிறார்கள் என்று குற்றம் சாட்டியது.
# முங்காரு மலே


இந்தியாவில் மல்டிப்ளெக்ஸ் திரையரங்குகளில் ஒரு ஆண்டுக்கும் மேலாக தொடர்ந்து ஓடிய இந்தியாவின் முதல் திரைப்படம் (அனைத்து மொழிகளிலும்), மேலும் மல்டிப்ளெக்ஸில் அதிக நேரம் ஓடிய திரைப்படம், கன்னட திரையுலகில் அதிக வசூல் செய்த திரைப்படம் என்ற சாதனையைப் புரிந்தது. பெங்களூரு மிரர் கூற்றின்படி, 50 கோடி வசூலை தாண்டிய முதல் தென்னிந்திய படம் .இது ஆகும். தென்னிந்திய திரைப்பட வரலாற்றில் 865 நாட்களுக்கு மேல் ஓடிய முதல் படம் இதுவாகும். மேலும் இப்படம் ₹ 50  

இது 2008 இல் தெலுங்கில் *வானா* என்ற பெயரிலும், 2008 இல் வங்காளியில் *பிரீமர் கஹினி* என்ற பெயரிலும், ஒடியாவில் *ரோமியோ - தி லவர் பாய்* ஆகவும், 2017 இல் மராத்தியில் *பிரேமய் நமஹா* என்ற பெயரிலும் மறு ஆக்கம் செய்யப்பட்டது . இப்படத்தின் தொடர்ச்சியாக 2016இல் முங்காரு மலே 2 வெளியிடப்பட்டது.  
## கதைச்சுருக்கம்
பெங்களூரில் ஒரு வணிக வளாகத்தில் நந்தினியை (பூஜா காந்தி) சந்திக்கிறான் பிரீதம் (கணேஷ்). அவளது அழகில் மயங்கிய அவன் ஒரு பள்ளத்தில் விழ இருக்கும்போது நந்தினி அனுக்கு கை கொடுத்து காப்பாற்றுகிறாள். அப்போது அவளது இதய வடிவிலான கைக்கடிகாரம் அவனிடம் வந்துவிடுகிறது.  

தொடர்ந்த சில சந்திப்புகளில் அவள்மீது காதல் கொள்கிறான். ஆனால் அவளுக்கு கௌதம் (திக்னத்) என்பவனுடன் ஏற்கனவே நிச்சயம் நடந்துள்ளது. மேலும் நந்தினியை ஜானு என்பவனும் பின்தொடர்ந்து வருகிறான். இவற்றை எல்லாம் கடந்து பிரீதமின் காதல் வென்றதா இல்லையா என்பதே கதையின் முடிவு.  

## நடிப்பு
- கணேஷ் பிரீதமாக
- பூஜா காந்தி நந்தினியாக
- அனந்த் நாக் நந்தினியின் தந்தை கர்னல் சுப்பையாவாக
- சுதா பெலவாடி பிரீதமின் தாய் கமலாவாக
- பத்மஜா ராவ் நந்தினியின் தாய் "பப்ளி" பபிதாவாக,
- நீலசம் அஸ்வத் ஜாலியாக
- திக்ந்த் நந்தினியின் வருங்கால கணவர் கௌதமாக
- ஜெய் ஜெகதீஷ் பிரீதமின் தந்தையாக
- சஞ்சிதா ஷெட்டி நந்தினியின் தோழியாக

## தயாரிப்பு
### வளர்ச்சி
முன்னதாக விளம்பரப் படங்களில் அறிமுகமான இயக்குநர் யோகராஜ் பட் , முங்காரு மலே கதைப் பணியில் பணிபுரியத் தொடங்கினார். அவர் இந்தக் கதையை புனீத் ராஜ்குமார் மற்றும் ரம்யாவிடம் கூற அவர்கள் அதை நிராகரித்தனர். நடிகர் கணேஷ் தயாரிப்பாளர் இ. கிருஷ்ணப்பாவுக்கு யோகராஜ் பட்டை அறிமுகப்படுத்தினார். அவர் படத்திற்கு நிதியளிக்க ஒப்புக்கொண்டார். இந்த படத்தில் முக்கிய கதாபாத்திரத்திற்காக ஒப்பீட்டளவில் பிரபலமில்லாத நடிகை பூஜா காந்தி நடித்தார்.  

## படப்பிடிப்பு
படத்தில் தோராயமாக 80% காட்சிகள் மழையில் படமாக்கப்பட்டது. படப்பிடிப்பானது சக்லேஷ்பூர், மடிகேரி, அதன்பிறகு படம் 865 நாட்கள் திரையரங்கில் ஒடியதன் முடிவில் ₹ 50 இந்த படம் கர்நாடகத்தில் 150 பிரதிகளுடன் வெளியிடப்பட்டது. பெங்களூர் பிவிஆர் திரையரங்கில் ஓடி மல்டிப்ளெக்சில் ஒரு ஆண்டுக்கு மேல் ஓடிய முதல் இந்தியத் திரைப்படம் என்ற சாதனையை நிகழ்த்தியது. கன்னடத் திரையுலக வரலாற்றில் 50 கோடி வசூலைத் தொட்ட முதல் கன்னடப் படம் இதுவாகும்.
# சாரா சாகுப்தா



**சாரா சாகுப்தா** (**Sara Shagufta)** பாக்கித்தான் நாட்டைச் சேர்ந்த ஒரு கவிஞராவார். உருது மற்றும் பஞ்சாபி மொழிகளில் இவர் கவிதைகள் எழுதினார். கராச்சியில் கடந்து செல்லும் இரயில் முன் பாய்ந்து இவர் தற்கொலை செய்து கொண்டார்.  

## வாழ்க்கை
சாரா 1954 ஆம் ஆண்டு அக்டோபர் மாதம் 31 ஆம் தேதியன்று பாக்கித்தான் நாட்டின் குச்ரான்வாலாவில் ஓர் அடிமட்ட குடும்பத்தில் பிறந்தார். இந்தியப் பிரிவினையின்போது இவரது குடும்பம் பஞ்சாபிலிருந்து கராச்சிக்கு குடிபெயர்ந்தது. ஏழை மற்றும் படிக்காத குடும்பத்தைச் சேர்ந்த சாரா சமூகத்தில் உயர விரும்பினார். ஆனால் இவரால் மெட்ரிகுலேசன் படிப்பில் தேர்ச்சி பெற முடியவில்லை.  

சாராவுக்கு 17 வயதில் முதல் முறையாக திருமணம் செய்து வைக்கப்பட்டது. அதைத் தொடர்ந்து இவருக்கு மூன்று தோல்வியுற்ற திருமணங்கள் நடந்தன.  

இவருடைய ஆளுமை ஒரு புதிராகவே இருந்தது. ஏழை மற்றும் படிக்காத பின்னணியில் இருந்து வந்த இவர் கல்வியின் மூலம் சமூகத்தில் உயர விரும்பினார். இவரது மாற்றாந்தாய், ஆரம்பகால திருமணம் மற்றும் அடுத்தடுத்த மூன்று திருமணங்கள் இவையெல்லாம் இவரது மன வேதனையை அதிகரித்தது. சாரா உடல்நலக்குறைவு காரணமாக மனநல மருத்துவமனையில் அனுமதிக்கப்பட்டார். மரணமில்லாத தற்கொலை முயற்சிக்குப் பிறகு, கராச்சியில் உள்ள திரிக் காலனி இரயில் பாதையில் குறுக்கே சென்று கொண்டிருந்த இரயிலுக்கு முன் பாய்ந்து தனது 29 ஆவது வயதில், 1984 ஆம் ஆண்டு சூன் மாதம் 4 அன்று, இரவு 11 மணியளவில் தற்கொலை செய்து கொண்டார்.  

## படைப்புகள்

விமர்சகர்கள் சாராவின் கவிதை மேதையில் கவனம் செலுத்த முடியாத வண்ணம் இவரின் காதல் வாழ்க்கை . பாக்கித்தானில் அதிகம் பேசப்பட்டது. ஆனால் இவரது வார்த்தைகள் இலக்கிய வட்டங்களின் வரையறுக்கப்பட்ட வரம்புகளுக்கு அப்பால் செல்லவில்லை.  

சாராவின் கவிதைத் தொகுப்புகள் இவரது மரணத்திற்குப் பின் வெளியிடப்பட்டன. *ஆங்கெய்ன்* மற்றும் *நீந்து கா ரேங்கு என்ற பெயர்களில் அவற்றை* சயீத் அகமது வெளியிட்டார். சயீத் அகமது சாராவின் அன்புக்கு உகந்தவராக இருந்தவராவார். அசாத் அல்வி சாராவின் கவிதைகளை ஆங்கிலத்தில் மொழிபெயர்த்து *, தூக்கத்தின் நிறம் மற்றும் பிற கவிதைகள்* என 2016 ஆம் ஆன்டு வெளியிட்டார். ருக்சானா அகமது எழுதிய *"நாம் பாவப்பட்ட பெண்கள்* " என்ற புத்தகத்தில் இவரது 'வுமன் அண்டு சால்ட்டு', 'டூ டாட்டர், சீலி' மற்றும் 'தி மூன் ஈசு கொயிட்டு அலோன்' ஆகிய கவிதைகளின் ஆங்கில மொழிபெயர்ப்புகள் வெளிவந்துள்ளன.  

## மரபு
சாராவின் நெருங்கிய நண்பரான இந்திய எழுத்தாளர் அம்ரிதா பிரீதம் சாராவின் வாழ்க்கை மற்றும் படைப்புகளை அடிப்படையாகக் கொண்டு இரண்டு புத்தகங்களை எழுதினார். *ஏக் தி சாரா* , (1990) மற்றும் *சாரா சாகுப்தாவின் வாழ்க்கை மற்றும் கவிதை* (1994) என்பவை அவ்விரண்டு நூல்களாகும். சாகித் *அன்வர் எழுதிய மெயின் சாரா* என்ற நாடகம் சாராவின் வாழ்க்கையை அடிப்படையாகக் கொண்டதாகும். டேனிசு இக்பால் எழுதி தாரிக் அமீது இயக்கிய மற்றொரு நாடகம் சாரா *கா சாரா ஆசுமான் என்ற நாடகமும் சாராவின் வாழ்க்கையை அடிப்படையாகக் கொண்டதாகும்.* சாரா பற்றிய அமிர்தா பிரீதத்தின் புத்தகங்களை அடிப்படையாகக் கொண்டு, இந்த நாடகம் அகில இந்திய வானொலியின் உருது அரங்க விழாவில் 2015 ஆம் ஆண்டு ஒலி பரப்பப்பட்டது.
# மா. சுபத்ரா நாயர்

**எம். சுபத்ரா நாயர்** (M. Subhadra Nair) ஓர் இந்திய மகளிர் மருத்துவ நிபுணர், மருத்துவ ஆசிரியர் மற்றும் சமூக சேவகர் ஆவார், இவர் 50,000 க்கும் மேற்பட்ட குழந்தை பிறப்புகளுக்கு உதவி செய்ததாகக் கூறப்படுகிறது. இந்திய அரசு, 2014 ஆம் ஆண்டில், மருத்துவத் துறையில் அவர் செய்த சேவைகளுக்காக, நான்காவது மிக உயர்ந்த குடிமை விருதான பத்மசிறீ வழங்கியது பத்ம விருது பெற்ற முதல் மகளிர் மருத்துவ நிபுணர் எனும் பெருமை பெற்றார்.  

அவரது தாயின் மருத்துவ வாழ்க்கை சுபத்ராவை ஈர்த்தது மேலும், அவர் ஏற்கனவே மருத்துவத் தொழிலைத் தொடர விருப்பமாக இருந்தார். அதன்படி, 1947 ஆம் ஆண்டில், அவர் சென்னைக்கு குடிபெயர்ந்தார், அங்கு அவரது அண்ணன் விஸ்வநாத மேனன் ஏற்கனவே நீரிழிவு நோயியல் மருத்துவராக பயிற்சி பெற்று வந்தார் , சென்னை மருத்துவக் கல்லூரியில் சேர *எம்பிபிஎஸ்* தேர்ச்சி பெற்றார். திருவனந்தபுரத்தில் உள்ள அரசு மருத்துவக் கல்லூரியின் ஒரு பகுதி அப்போது ஆரம்ப நிலையில் இருந்தது. மருத்துவக் கல்லூரியில் சுபத்ரா ஆசிரியராகப் பணியில் சேர்ந்தார். பிரதான ஆசிரியப் பணியில் நுழைய முதுகலை பட்டம் தேவை என்பதனால் அவரது கற்பித்தல் வாழ்க்கையை மேலும் அதிகரிக்க, பாட்னா மற்றும் சென்னை பல்கலைக்கழகங்களில் மகளிர் மருத்துவம் மற்றும் மகப்பேறியல் நிபுணத்துவத்துவத்தில் முதுகலை பட்டம் பெற்றார் மகளிர் மற்றும் மகப்பேறியல் துறையின் தலைவராக சுபத்ரா நாயர் 1984 இல் அரசுப் பணியில் இருந்து ஓய்வு பெற்றார்.
# நசுரின் ஓரியகில்



**நசுரின் ஓரியகில் (2007)** ஆப்கானித்தான் நாட்டைச் சேர்ந்த ஓர் அமைச்சராவார். மகளிர் மருத்துவத்திலும் மகப்பேறியல் மருத்துவத்திலும் இவர் நிபுணத்துவம் பெற்றிருந்தார். தனது பணிக்காக நசுரின் பல விருதுகளை வென்றார். 2015 ஆம் ஆண்டு நாட்டுக்கு அமைச்சராகவும் ஆனார்.  

## ஆரம்ப கால வாழ்க்கை
நசுரின் ஒரியகில் 1964 ஆம் ஆண்டு காபூலில் பிறந்தார்.  

## தொழில்
தாய்வழி சுகாதாரத் துறையில் ஒரு முக்கியத் தலைவரான டாக்டர். நசுரின் ஓரியகில் மகளிர் மற்றும் மகப்பேறியல் மருத்துவராகவும், 2004 ஆம் ஆண்டு முதல் காபூலில் உள்ள மலாலை மகப்பேறு மருத்துவமனையின் இயக்குநராகவும் பணியாற்றினார். கிராமப்புற பெண்கள் உட்பட பெண்களுக்கு அவசர மகப்பேறியல் பராமரிப்பை வழங்குவதைத் தவிர மருத்துவ சிக்கல்களால் காபூலுக்கு வந்த டாக்டர் நசுரின், ஆப்கானித்தானில் மகப்பேறு பிசுட்டுலா பழுதுபார்க்கும் முதல் மையமான மலாலை மகப்பேறு மருத்துவமனையில் நிறுவினார்.பிசுடுலா என்பது உடற்கூறியலில் இரத்த நாளங்கள், குடல்கள் அல்லது மற்ற வெற்று உறுப்புகள் போன்ற இரண்டு வெற்று இடங்களுக்கு இடையேயான ஒரு அசாதாரண இணைப்பு ஆகும். நசுரின் ஆப்கானித்தானில் மருத்துவத் தொழில்களில் பெண்களின் பங்கை வலுப்படுத்துவதில் உறுதியாக இருந்தார். இவர் மருத்துவச்சிகளின் அத்தியாவசியப் பாத்திரத்தின் அங்கீகாரத்தை அதிகரித்துள்ளார் மற்றும் ஆப்கான் மருத்துவச்சிகள் சங்கத்தை நிறுவுவதை ஆதரித்தார்.  

அரசு சாரா நிறுவனமான ஆப்கான் குடும்ப சுகாதார சங்கத்தின் தலைவராக இருந்தார். இச்சங்கம் தற்போது புதுமையான இனப்பெருக்க சுகாதார திட்டங்களை செயல்படுத்தி வருகிறது. பெண்களுக்கு தங்குமிடம் வழங்குகிறது. மேலும் மாணவர்களிடையே இனப்பெருக்க சுகாதார விழிப்புணர்வை அதிகரிக்க உயர்நிலைப் பள்ளிகளில் வெளி அமர்வுகளை நடத்துகிறது. இவர் ஆப்கானித்தான் மகளிர் வலையமைப்பின் செயல் உறுப்பினராக உள்ளார். பல முறை பாராளுமன்றத்தில் பேசினார். தொழில்முறை மருத்துவ மாநாடுகளில் உரையை வழங்கியுள்ளார். ஆப்கானித்தானில் ஒரு மருத்துவ மன்றத்தை நிறுவும் பணிக்குழு உறுப்பினராக உள்ளார்.  

## அரசியல்
2015 ஆம் ஆண்டில் இவர் ஆப்கானித்தானின் தொழிலாளர் துறை அமைச்சராக நியமிக்கப்பட்டார். 2016 ஆம் ஆண்டு நவம்பர் மாதம் 12 ஆம் தேதியன்று ஆப்கான் பாராளுமன்றத்தால் இவர் அலுவலகத்தில் இருந்து நீக்கப்பட்டார்.  

## விருதுகள்
ஆப்கானித்தானில் தாய்வழி சுகாதாரத் துறையில் முக்கியத் தலைவரான மருத்துவர் நசுரின் ஓரியகில், மதிப்புமிக்க சர்வதேச தைரியமான பெண்கள் விருதுக்கு அமெரிக்காவால் தேர்வு செய்யப்பட்டார்.  
வாசிங்டனில் உள்ள மாநிலத் துறையில் நடந்த விருது வழங்கும் விழாவில் விருது பெற்ற பத்து வெற்றியாளர்களில் மருத்துவர் நசுரினும் ஒருவராவார்.  

பிஜி நாட்டைச் சேர்ந்த ரோசிகா தியோ, சியார்ச்சியாவைச் சேர்ந்த பிசப் உருசுடன் கோட்சிரிட்சே, குவாட்டமாலாவைச் சேர்ந்த ஐரிசு யாசுமின் பேரியோசு அகிலார், இந்தியாவைச் சேர்ந்த லட்சுமி, மாலியைச் சேர்ந்த பாத்திமாடா டூரே, சவுதி அரேபியாவைச் சேர்ந்த மகா அல் முனீப், தயிக்கிசுதானைச் சேர்ந்த ஒயினிகோல் போபோனசரோவா, உக்ரைனைச் சேர்ந்த ருசுலானா லியிசிச்கோ மற்றும் சிம்பாப்வேயைச் சேர்ந்த பீட்ரைசு மெடெத்வா ஆகியோர் நசுரினுடன் 2014 ஆம் ஆண்டிற்காக இவ்விருது வென்ற மற்ற ஒன்பது நபர்களாவர்.